Burjassot celebra l’1 de Maig amb música i berenar- sopar popular
2025-07-24

Amb motiu del Dia Internacional del Treball, el Primer de Maig, l’Ajuntament de Burjassot, a través de la regidoria de Festes que dirigeix Manuel Pérez Menero convoca a la ciutadania a gaudir d’una vesprada festiva per a celebrar el Dia dels Treballadors i Treballadores. Per a l’organització de la festa de totes i tots, l’Ajuntament ha comptat amb la col·laboració de nombroses entitats festives de Burjassot com són l’Agrupació de Falles, les Clavaries de Sant Roc, de la Mare de Déu de la Cabeza, del Encuentro i de l’Assumpció; de les Festes 613 Vivendes, l’AV Mestre Lope-Josep Carsí i Al Andalus 25 Burjassot.

La programació festiva començarà entorn de les 17.30 h, en la Plaça d’Emilio Castelar, amb el repartiment d’orxata i fartons per als ciutadans i ciutadanes que s’apunten a la festa. De la amenització musical s’encarregarà la conegudíssima Orquestra Mòdena, mentre que a les 20.30 h, el berenar sopa popular continuarà amb el repartiment d’entrepans de llonganissa a la brasa, amb refresc inclòs.

Amb aquesta proposta per a un dia de festa, l’Ajuntament de Burjassot té la voluntat que la ciutadania gaudisca d’una vesprada de diversió i confraternitat, en companyia d’amics i familiars, amb motiu de l’1 de Maig.